ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
106 കാരനായ ശ്യാം ശരൺ നേഗി വോട്ട് ചെയ്തതിന് പ്രധാനമന്ത്രി അഭിനന്ദിച്ചു
34-ാം തവണയും വോട്ടവകാശം വിനിയോഗിച്ചതിന് 106 കാരനായ ശ്യാം ശരൺ നേഗിയെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു.
പ്രധാനമന്ത്രി ട്വീറ്റ് ചെയ്തു:
"ഇത് ശ്ലാഘനീയമാണ്, യുവ വോട്ടർമാർക്ക് തിരഞ്ഞെടുപ്പിൽ പങ്കെടുക്കാനും നമ്മുടെ ജനാധിപത്യത്തെ ശക്തിപ്പെടുത്താനും ഇത് ഒരു പ്രചോദനമായി വർത്തിക്കും"
--ND--
blockquote class="twitter-tweet">
This is commendable and should serve as an inspiration for the younger voters to take part in the elections and strengthen our democracy. https://t.co/J4LvuNo92x
— Narendra Modi  November 2, 2022
പ്രധാനമന്ത്രിയുടെ ഓഫീസ്
അരുണാചൽ പ്രദേശിലെ വിവിധ ജില്ലകളിൽ സൗജന്യ ലൈബ്രറി സ്റ്റേഷൻ സ്ഥാപിച്ചതിന് എൻഗുരാംഗ് ലേണിംഗ് ഇൻസ്റ്റിറ്റ്യൂട്ടിനെ പ്രധാനമന്ത്രി പ്രശംസിച്ചു
അരുണാചൽ പ്രദേശിലെ വിവിധ ജില്ലകളിൽ സൗജന്യ ലൈബ്രറി സ്റ്റേഷൻ സ്ഥാപിച്ചതിന് എൻഗുരാംഗ് ലേണിംഗ് ഇൻസ്റ്റിറ്റ്യൂട്ടിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
കേന്ദ്രമന്ത്രി ശ്രീ കിരൺ റിജ്ജുജുവിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു:
"സ്തുത്യർഹമായ ശ്രമം."
റോഡ് ഗതാഗത, ഹൈവേ മന്ത്രാലയം
ദേശീയപാത ഉപയോക്താക്കൾക്കായി ഏകീകൃത മൊബൈൽ ആപ്ലിക്കേഷനായ 'രാജ്മാർഗ്യാത്ര' എൻഎച്ച്എഐ പുറത്തിറക്കി
ന്യൂ ഡൽഹി: ആഗസ്റ്റ് 03, 2023
ദേശീയ പാത അതോറിറ്റി  പൗര-കേന്ദ്രീകൃത ഏകീകൃത മൊബൈൽ ആപ്ലിക്കേഷനായ 'രാജ്മാർഗ്യാത്ര' അവതരിപ്പിച്ചുകൊണ്ട് ഹൈവേ ഉപയോക്തൃ അനുഭവം മെച്ചപ്പെടുത്തുന്നതിൽ ഗണ്യമായ മുന്നേറ്റം നടത്തുന്നു. ഈ ഉപയോക്തൃ സൗഹൃദ അപ്ലിക്കേഷൻ ഇപ്പോൾ ഗൂഗിൾ പ്ലേ സ്റ്റോറിലും ഐഒഎസ് ആപ്പ് സ്റ്റോറിലും ഡൗൺലോഡ് ചെയ്യാൻ ലഭ്യമാണ്. ഇത് ഇന്ത്യൻ ദേശീയപാതകളെക്കുറിച്ചുള്ള സമഗ്രമായ വിവരങ്ങൾ നൽകി യാത്രക്കാരെ ശാക്തീകരിക്കുകയും കാര്യക്ഷമമായ പരാതി പരിഹാര സംവിധാനം വാഗ്ദാനം ചെയ്യുകയും ചെയ്യുന്നു. നിലവില് ഹിന്ദിയിലും ഇംഗ്ലീഷിലും ആപ്പ് ലഭ്യമാണ്.
'രാജ്മാർഗ്യാത്ര' ആപ്ലിക്കേഷന്റെ പ്രധാന സവിശേഷതകൾ:
സമഗ്ര ഹൈവേ വിവരങ്ങൾ: ദേശീയപാത ഉപയോക്താക്കൾക്ക് അവശ്യ വിവരങ്ങളുടെ ഒറ്റത്തവണ ശേഖരമായി 'രാജ്മാർഗ്യാത്ര' പ്രവർത്തിക്കുന്നു. തത്സമയ കാലാവസ്ഥ, സമയബന്ധിതമായ പ്രക്ഷേപണ അറിയിപ്പുകൾ, അടുത്തുള്ള ടോൾ പ്ലാസകൾ, പെട്രോൾ പമ്പുകൾ, ആശുപത്രികൾ, ഹോട്ടലുകൾ, മറ്റ് അവശ്യ സേവനങ്ങൾ എന്നിവയെക്കുറിച്ചുള്ള വിശദാംശങ്ങൾ നൽകി സുരക്ഷിതവും തടസരഹിതവുമായ യാത്ര ആപ്പ് ഉറപ്പാക്കുന്നു.
തടസ്സരഹിതമായ പരാതി പരിഹാരം: ഇൻ-ബിൽറ്റ് പരാതി പരിഹാരവും എസ്കലേഷൻ സംവിധാനവും അപ്ലിക്കേഷനിൽ സജ്ജീകരിച്ചിരിക്കുന്നു. ഉപയോക്താക്കൾക്ക് ഹൈവേയുമായി ബന്ധപ്പെട്ട പ്രശ്നങ്ങൾ എളുപ്പത്തിൽ റിപ്പോർട്ട് ചെയ്യാനും മികച്ച വ്യക്തതയ്ക്കായി ജിയോ-ടാഗ് ചെയ്ത വീഡിയോകളോ ഫോട്ടോകളോ നൽകാനും കഴിയും. രജിസ്റ്റർ ചെയ്ത പരാതികൾ സമയബന്ധിതമായി കൈകാര്യം ചെയ്യും. എന്തെങ്കിലും കാലതാമസമുണ്ടായാൽ സിസ്റ്റം-സൃഷ്ടിച്ച എസ്കലേഷൻ മുഖേന പരാതികൾ മേലധികാരികൾക്ക് പോകും. സമ്പൂർണ്ണ സുതാര്യതയ്ക്കായി ഉപയോക്താക്കൾക്ക് അവരുടെ പരാതികളുടെ നില പരിശോധിക്കാനും കഴിയും.
തടസ്സമില്ലാത്ത ഫാസ്ടാഗ് സേവനങ്ങൾ: 'രാജ്മാർഗ്യാത്ര' അതിന്റെ സേവനങ്ങൾ വിവിധ ബാങ്ക് പോർട്ടലുകളുമായി സമന്വയിപ്പിക്കുന്നു. ഇത് ഒറ്റ പ്ലാറ്റഫോമിലൂടെ ഉപയോക്താക്കൾക്ക് അവരുടെ ഫാസ്ടാഗുകൾ റീചാർജ് ചെയ്യാനും പ്രതിമാസ പാസുകൾ നേടാനും മറ്റ് ഫാസ്ടാഗുമായി ബന്ധപ്പെട്ട ബാങ്കിംഗ് സേവനങ്ങൾ ആക്സസ് ചെയ്യാനും സൗകര്യമൊരുക്കുന്നു.
അമിതമായ വേഗത്തിന്റെ അറിയിപ്പുകൾ നൽകിയും ശബ്ദ-സഹായത്തിലൂടെയും ഉത്തരവാദിത്തമുള്ളതും സുരക്ഷിതവുമായ ഡ്രൈവിംഗ് ആപ്പ് പ്രോത്സാഹിപ്പിക്കുന്നു.
തടസ്സമില്ലാത്തതും ഉപയോക്തൃ സൗഹൃദവുമായ അനുഭവം സൃഷ്ടിക്കുക, ഇന്ത്യൻ ദേശീയപാതകളിൽ സുരക്ഷിതവും കൂടുതൽ ആസ്വാദ്യകരവുമായ യാത്ര പ്രോത്സാഹിപ്പിക്കുക എന്നിവയാണ് 'രാജ്മാർഗ്യാത്ര' ലക്ഷ്യമിടുന്നത്.
ആൻഡ്രോയ്ഡ് ലിങ്ക്:
https://play.google.com/store/apps/details?id=com.nhai.rajmargyatra&hl=en_US
ഐഒഎസ് ലിങ്ക്:
https://apps.apple.com/in/app/rajmargyatra/id6449488412
പ്രധാനമന്ത്രിയുടെ ഓഫീസ്
മഥുര വാഹനാപകടം : പ്രധാനമന്ത്രി അനുശോചിച്ചു
ഉത്തർപ്രദേശിലെ മഥുരയിലുണ്ടായ വാഹനാപകടത്തിലെ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി ദുഃഖം രേഖപ്പെടുത്തി.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
ഉത്തർപ്രദേശിലെ മഥുരയിലുണ്ടായ വാഹനാപകടം ഹൃദയഭേദകമാണ്. ഈ അപകടത്തിൽ തങ്ങളുടെ പ്രിയപ്പെട്ടവരെ നഷ്ടപ്പെട്ടവരെ എന്റെ അഗാധമായ അനുശോചനം അറിയിക്കുന്നു. പരിക്കേറ്റവർ വേഗത്തിൽ സുഖം പ്രാപിക്കട്ടെയെന്ന് ആശംസിക്കുന്നു: പ്രധാനമന്ത്രി"
പ്രധാനമന്ത്രിയുടെ ഓഫീസ്
പണ്ഡിറ്റ് മദൻ മോഹൻ മാളവ്യയുടെ ജയന്തി ദിനത്തിൽ പ്രധാനമന്ത്രി ആദരാഞ്ജലികൾ അർപ്പിച്ചു
പ്രധാനമന്ത്രി ശ്രീ. നരേന്ദ്ര മോദി പണ്ഡിറ്റ് മദൻ മോഹൻ മാളവ്യയുടെ ജയന്തി ദിനത്തിൽ അദ്ദേഹത്തിന് ശ്രദ്ധാഞ്ജലി അർപ്പിച്ചു
ഒരു ട്വീറ്റിൽ പ്രധാനമന്ത്രി പറഞ്ഞു;
മഹാനായ സ്വാതന്ത്ര്യ സമര സേനാനിയും വിദ്യാഭ്യാസ പ്രവർത്തകനും സാമൂഹ്യ പരിഷ്കർത്താവുമായ മഹാമന പണ്ഡിറ്റ് മദൻ മോഹൻ മാളവ്യ ജിക്ക് അദ്ദേഹത്തിന്റെ ജന്മദിനത്തിൽ ആദരാഞ്ജലികൾ."
(
പ്രധാനമന്ത്രിയുടെ ഓഫീസ്
കോവിഡ് -19 ന്റെ സമയത്തും ഉക്രെയ്ൻ പ്രതിസന്ധി കാലത്തും ബാപ്സ് ദുരിതാശ്വാസ പ്രവർത്തനങ്ങളെ പ്രധാനമന്ത്രി അഭിനന്ദിച്ചു
പ്രധാനമന്ത്രി ശ്രീ നരേന്ദ്ര മോദി മുതിർന്ന ബാപ്സ് സാധുക്കൾ, ഈശ്വർചരൺ സ്വാമി, ബ്രഹ്മവിഹാരി സ്വാമി എന്നിവരുമായി കൂടിക്കാഴ്ച നടത്തുകയും കോവിഡ്-19 ന്റെ സമയത്തും ഉക്രെയ്ൻ പ്രതിസന്ധിയിലും ബാപ്സ് ദുരിതാശ്വാസ പ്രവർത്തനങ്ങളെ അഭിനന്ദിക്കുകയും ചെയ്തു. സ്വാമി മഹാരാജ് ജിയുടെ വരാനിരിക്കുന്ന ജന്മശതാബ്ദി ആഘോഷങ്ങളെക്കുറിച്ചും ശ്രീ മോദി ചർച്ച ചെയ്തു.
പ്രധാനമന്ത്രി ട്വീറ്റ് ചെയ്തു;
"മുതിർന്ന ബാപ്സ് സാധുക്കൾ, ഈശ്വർചരൺ സ്വാമി, ബ്രഹ്മവിഹാരി സ്വാമി എന്നിവരെ കണ്ടു. COVID-19 ന്റെ സമയത്തും ഉക്രെയ്ൻ പ്രതിസന്ധി സമയത്തും ബാപ്സ് ദുരിതാശ്വാസ പ്രവർത്തനങ്ങളെ അഭിനന്ദിച്ചു. സ്വാമി മഹാരാജ് ജിയുടെ വരാനിരിക്കുന്ന ജന്മശതാബ്ദി ആഘോഷങ്ങളെക്കുറിച്ച് ചർച്ച ചെയ്യുകയും സമൂഹത്തിന് അദ്ദേഹം നൽകിയ ശ്രേഷ്ടമായ സംഭാവനകൾ അനുസ്മരിക്കുകയും ചെയ്തു."
-ND-
(
ആരോഗ്യ, കുടുംബക്ഷേമ മന്ത്രാലയം
പാർലമെന്റിൽ സജ്ജമാക്കിയ ആറാമത് ആരോഗ്യ മെഗാ ക്യാമ്പ് ലോക്സഭാ സ്പീക്കർ ഉദ്ഘാടനം ചെയ്തു
ന്യൂഡൽഹി, മാർച്ച് 15, 2021
പാർലമെന്റ് അംഗങ്ങൾക്ക് അത്യാധുനിക ചികിത്സ സൗകര്യങ്ങൾ ലഭ്യമാക്കുന്നതിന്റെ ഭാഗമായി പാർലമെന്റിൽ സജ്ജീകരിച്ച ആറാമത് ആരോഗ്യ മെഗാ ക്യാമ്പ് ലോക്സഭാ സ്പീക്കർ ശ്രീ ഓം ബിർള ഇന്ന് ഉദ്ഘാടനം ചെയ്തു.
ആരോഗ്യകുടുംബക്ഷേമ മന്ത്രാലയത്തിന്റെ ചുമതലയുള്ള കേന്ദ്ര മന്ത്രി ഡോക്ടർ ഹർഷവർദ്ധൻ, കേന്ദ്ര
ആരോഗ്യകുടുംബക്ഷേമ സഹമന്ത്രി ശ്രീ അശ്വിനി കുമാർ ചൗബേ, പാർലമെന്ററി കാര്യ മന്ത്രി ശ്രീ പ്രഹ്ളാദ് വെങ്കടേഷ് ജോഷി അടക്കമുള്ള വിശിഷ്ട അതിഥികളും ചടങ്ങിൽ സന്നിഹിതരായിരുന്നു.
ഇന്നത്തെ ആരോഗ്യ മെഗാ ക്യാമ്പിൽ, ഹൃദയ വിഭാഗം, ഹൃദയ ശസ്ത്രക്രിയ, ശ്വാസകോശ വിഭാഗം എന്നിവയിൽ പ്രവീണ്യമുള്ള ഐയിംസ് ലെ വിദഗ്ധർ പങ്കെടുത്തു. കഴിഞ്ഞ കുറച്ചു വർഷങ്ങളിലായി സംഘടിപ്പിക്കുന്ന ആരോഗ്യ ക്യാമ്പിൽ പാർലമെന്റ് അംഗങ്ങൾ, മുൻ പാർലമെന്റ് അംഗങ്ങൾ, അവരുടെ കുടുംബാംഗങ്ങൾ, സ്റ്റാഫ് അംഗങ്ങൾ എന്നിവർ പങ്കെടുക്കുകയും വിവിധ സേവനങ്ങൾ ഉപയോഗപ്പെടുത്തുകയും ചെയ്തിട്ടുണ്ട്. ഇത്തവണ കോവിഡ് പരിശോധനയ്ക്കും വാക്സിൻ വിതരണത്തിനുള്ള സൗകര്യങ്ങളും ക്യാമ്പിൽ സജ്ജമാക്കിയിട്ടുണ്ട്
RRTN/SKY
സാമൂഹ്യനീതി, ശാക്തീകരണ മന്ത്രാലയം
മദ്യപാനാസക്തിയും ലഹരി മരുന്ന് ഉപയോഗവും നിയന്ത്രിക്കുന്നതുമായി ബന്ധപ്പെട്ട മികച്ച സേവനങ്ങള്ക്ക് ദേശീയ പുരസ്ക്കാരം
മദ്യപാനാസക്തിയും ലഹരി മരുന്ന് ഉപയോഗവും നിയന്ത്രിക്കുന്നതുമായി ബന്ധപ്പെട്ട് മികച്ച സേവനം കാഴ്ച വച്ച വ്യക്തികള്ക്കും സ്ഥാപനങ്ങള്ക്കുമുള്ള നാലാമത് ദേശീയ പുരസ്ക്കാരങ്ങള് രാഷ്ട്രപതി ശ്രീ രാം നാഥ് കോവിന്ദ് വിതരണം ചെയ്തു. രാജ്യാന്തര ലഹരി വിരുദ്ധ ദിനാചരണത്തോടനുബന്ധിച്ച് കേന്ദ്ര സാമൂഹിക നീതി, ശാക്തീകരണ മന്ത്രാലയം ന്യൂഡല്ഹിയിലെ വിഗ്യാന് ഭവനില് വച്ച് നടത്തിയ പരിപാടിയിലാണ് പുരസ്ക്കാരങ്ങള് നല്കിയത്. ലഹരിമരുന്ന്, മദ്യപാനാസക്തി നിയന്ത്രണ പ്രവര്ത്തനങ്ങള്ക്കുള്ള വ്യക്തിഗത പുരസ്ക്കാരം തിരുവനന്തപുരം വെള്ളനാട് സ്വദേശി ശ്രീ എല്. ആര്. മധുജന് ഉള്പ്പെടെ മൂന്ന് പേര് സ്വന്തമാക്കി.
ലഹരി മരുന്ന് ആസക്തി ദാരിദ്ര്യത്തെ പ്രോത്സാഹിപ്പിക്കുമെന്നും ഇത് നമ്മുടെ ദേശീയ സുരക്ഷയ്ക്കും വികസന, പൊതു ക്ഷേമ ലക്ഷ്യങ്ങള്ക്കും വെല്ലുവിളി ഉയര്ത്തുമെന്നും രാഷ്ട്രപതി പറഞ്ഞു. അതിര്ത്തി പ്രദേശങ്ങളില് ലഹരി കടത്തിലും ലഹരി ഉപയോഗത്തിലുമുണ്ടാകുന്ന വര്ദ്ധന തീവ്രവാദവും രാഷ്ട്രീയ അസ്ഥിരതയുമായി ബന്ധപ്പെട്ടിരിക്കുന്നതായും അദ്ദേഹം പറഞ്ഞു. കേന്ദ്ര സാമൂഹിക നീതി, ശാക്തീകരണ വകുപ്പ് മന്ത്രി ചെയര്മാനായ ദേശീയ തിരഞ്ഞെടുപ്പ് സമിതിയാണ് നോമിനേഷനുകള് പരിശോധിച്ച് പുരസ്ക്കാര ജേതാക്കളെ തിരഞ്ഞെടുത്തത്. കേന്ദ്ര സാമൂഹിക നീതി, ശാക്തീകരണ വകുപ്പ് മന്ത്രി ശ്രീ താവര്ചന്ദ് ഗേഹ്ലോട്ട്, സഹമന്ത്രിമാരായ ശ്രീ കൃഷന് പാല് ഗുര്ജര്, ശ്രീ രാംദാസ് അതാവലേ, ശ്രീ വിജയ് സാംപ്ല, വകുപ്പ് സെക്രട്ടറി ശ്രീമതി നീലം സാഹ്നി തുടങ്ങിയര് ചടങ്ങില് പങ്കെടുത്തു.
രാജസ്ഥാന് കോട്ട സ്വദേശി ഡോ. ആര്. സി. സാഹ്നി, ഗോവ സ്വദേശി ഡോ. രാജേഷ് തുകാരാം പാട്ടീല് എന്നിവരാണ് ശ്രീ മധുജനൊപ്പം വ്യക്തിഗത പുരസ്ക്കാരങ്ങള് നേടിയത്. മികച്ച സംയോജിത റീഹാബിലിറ്റേഷന് കേന്ദ്രത്തിനുള്ള പുരസ്ക്കാരം രാജസ്ഥാനിലെ തപോവന് നശാമുക്തി ഏവം പുനര്വസ് സന്സ്ഥാന് ലഭിച്ചു. മികച്ച ലഹരി വിരുദ്ധ പ്രവര്ത്തനങ്ങള് നടത്തിയ പഞ്ചായത്തീ രാജ്, മുനിസിപ്പല് സ്ഥാപനത്തിനുള്ള പുരസ്ക്കാരം ഒഡീഷയിലെ ലാരിയപാളി ഗ്രാമപഞ്ചായത്ത് നേടി. ലഹരി, മദ്യപാന നിയന്ത്രണ പ്രവര്ത്തനം നടത്തിയ മികച്ച വിദ്യാഭ്യാസ സ്ഥാപനത്തിനുള്ള പുരസ്ക്കാരം നേടിയത് പഞ്ചാബ് ഇന്സ്റ്റിറ്റ്യൂട്ട് ഓഫ് മെഡിക്കല് സയന്സാണ്. ലഹരി, മദ്യപാന നിയന്ത്രണ മേഖലയിലെ മികച്ച നോണ് പ്രോഫിറ്റ് സംഘടനയ്ക്കുള്ള പുരസ്ക്കാരം മുംബൈയിലെ നശ്ബന്ധി മണ്ഡലും മികച്ച ഗവേഷണത്തിനുള്ള പുരസ്ക്കാരം ചണ്ഡീഗഢിലെ ഡ്രഗ്, ഡീ അഡിക്ഷന് ആന്ഡ് ട്രീറ്റ്മെന്റ് സെന്ററിനും മികച്ച ബോധവത്ക്കരണ പ്രചാരണത്തിനുള്ള പുരസ്ക്കാരം ബീഹാറിലെ സംസ്ഥാന സാക്ഷരതാ മിഷന് അതോറിറ്റിയും നേടി.
IE-AB-BSN
(Visitor Counter : 61
ധനകാര്യ മന്ത്രാലയം
ബാങ്കുകൾ ഈടാക്കുന്ന സർവീസ് ചാർജിനെ പറ്റിയുള്ള യഥാർത്ഥ വസ്തുതകൾ
ചില പൊതുമേഖലാ ബാങ്കുകൾ അവരുടെ സർവീസ് ചാർജുകൾ കുത്തനെ വർധിപ്പിക്കാൻ പോകുന്നു എന്ന തരത്തിൽ മാധ്യമങ്ങളിൽ റിപ്പോർട്ട് വരുന്നുണ്ട്. എന്നാൽ 60.04 കോടി അടിസ്ഥാന സേവിങ്സ് ബാങ്ക് നിക്ഷേപ അക്കൗണ്ടുകൾക്കും 41.13 കോടി ജൻധൻ അക്കൗണ്ടുകൾക്കുമായി, ആർബിഐ അനുശാസിക്കുന്ന സൗജന്യ സേവനങ്ങൾക്കൊന്നും ഒരു തരത്തിലുമുള്ള സർവീസ് ചാർജും ഈടാക്കുന്നതല്ല.
റെഗുലർ സേവിങ്സ്, കറണ്ട്, ക്യാഷ് ക്രെഡിറ്റ്, ഓവർ ഡ്രാഫ്റ്റ് അക്കൗണ്ടുകളിലും സർവീസ് ചാർജ് വർധിപ്പിച്ചിട്ടില്ല. അതേസമയം 2020 നവംബർ 1 മുതൽ ബാങ്ക് ഓഫ് ബറോഡ, ചില സർവീസ് ചാർജ്കളിൽ മാറ്റം വരുത്തിയിരുന്നു. എന്നാൽ നിലവിലെ കോവിഡ് 19 സാഹചര്യം പരിഗണിച്ച് ഈ മാറ്റങ്ങൾ പിൻവലിക്കാൻ തീരുമാനിച്ചതായി ബാങ്ക് ഓഫ് ബറോഡ വ്യക്തമാക്കിയിട്ടുണ്ട്. മറ്റൊരു പൊതുമേഖലാ ബാങ്കും സമീപകാലത്ത് സർവീസ് ചാർജ്കളിൽ മാറ്റം വരുത്തിയിട്ടില്ല.
പ്രധാനമന്ത്രിയുടെ ഓഫീസ്
നിരവധി ആരോഗ്യ ഗുണങ്ങളുള്ള വിവിധ ശ്വസന വ്യായാമങ്ങൾ യോഗയിൽ ഉൾപ്പെടുന്നു: പ്രധാനമന്ത്രി
യോഗയിൽ ആസനങ്ങളെ കൂടാതെ നിരവധി ആരോഗ്യ ഗുണങ്ങളുള്ള വിവിധ ശ്വസന വ്യായാമങ്ങളും ഉൾപ്പെടുന്നുവെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. യോഗാഭ്യാസങ്ങളെക്കുറിച്ചുള്ള വിശദാംശങ്ങളടങ്ങിയ വീഡിയോയും ശ്രീ മോദി പങ്കുവെച്ചു.
പ്രധാനമന്ത്രി ട്വീറ്റ് ചെയ്തു :
“ആസനങ്ങൾക്ക് പുറമെ, ആരോഗ്യത്തിന് ഗുണകരമായ നിരവധി ശ്വസന വ്യായാമങ്ങളും യോഗയിലുണ്ട്. ഈ വ്യായാമങ്ങളുടെ വിശദാംശങ്ങൾ ഈ വീഡിയോയിലുണ്ട്.”
--ND--
(
വാണിജ്യ വ്യവസായ മന്ത്രാലയം
മൊത്തവില സൂചിക ആധാരമാക്കിയുള്ള പണപ്പെരുപ്പം 4.53 ശതമാനമായി കുറഞ്ഞു
രാജ്യത്ത് മൊത്ത വിലസൂചിക അടിസ്ഥാനമാക്കിയുള്ള പണപ്പെരുപ്പം ഓഗസ്റ്റില് 4.53 ശതമാനമായി കുറഞ്ഞു. നാല് മാസത്തെ ഏറ്റവും കുറഞ്ഞ നിരക്കാണ്. ഭക്ഷ്യവസ്തുക്കളുടെ പ്രത്യേകിച്ച് പച്ചക്കറികളുടെ വിലയിലുണ്ടായ കുറവാണിതിന് കാരണം.
മൊത്ത വിലസൂചിക ആധാരമാക്കിയുള്ള പണപ്പെരുപ്പം ജൂലൈ മാസത്തില് 5.09 ശതമാനവും കഴിഞ്ഞ വര്ഷം ഓഗസ്റ്റില് 3.2 ശതമാനവും ആയിരുന്നു.
പച്ചക്കറികളുടെ വിലക്കുറവ് ഓഗസ്റ്റില് 20.18 ശതമാനമായിരുന്നു. തൊട്ടു മുന് മാസം ഇത് 14.07 ശതമാനവും. അതേസമയം ഇന്ധന - ഊര്ജ്ജ മേഖലയില് വിലക്കയറ്റം 17.73 ശതമാനമായി ഉയര്ന്നു. ഓഗസ്റ്റ് മാസത്തില് പാചകവാതകത്തിന്റെ വിലക്കയറ്റം 46.08 ശതമാനവും ഡീസലിന്റേത് 19.90 ശതമാനവും പെട്രോളിന്റേത് 16.30 ശതമാനവുമായിരുന്നു.
(ND MRD - 724
പ്രധാനമന്ത്രിയുടെ ഓഫീസ്
പ്രധാനമന്ത്രി ഒക്ടോബർ 21ന് കേദാർനാഥും ബദരീനാഥും സന്ദർശിക്കും
3400 കോടിയിലധികം രൂപയുടെ കണക്ടിവിറ്റി പദ്ധതികൾക്ക് പ്രധാനമന്ത്രി തറക്കല്ലിടും
ഗൗരികുണ്ഡിനെ കേദാർനാഥിനെയും ഗോവിന്ദ്ഘട്ടിനെ ഹേമകുണ്ഡ് സാഹിബിനെയും ബന്ധിപ്പിക്കുന്ന രണ്ട് പുതിയ റോപ്വേ പദ്ധതികൾക്ക് പ്രധാനമന്ത്രി തറക്കല്ലിടും
ഗൗരികുണ്ഡ് മുതൽ കേദാർനാഥ് റോപ്വേ വരെയുള്ള യാത്രാ സമയം 6-7 മണിക്കൂറിൽ നിന്ന് 30 മിനിറ്റായി കുറയ്ക്കും.
ഗോവിന്ദ്ഘട്ട് മുതൽ ഹേമകുണ്ഡ് സാഹിബ് റോപ്വേ യാത്രാ സമയം ഒരു ദിവസത്തിൽ നിന്ന് 45 മിനിറ്റായി കുറയ്ക്കും.
എല്ലാ കാലാവസ്ഥാ അതിർത്തിയിലും റോഡ് കണക്റ്റിവിറ്റി വർധിപ്പിക്കാൻ - ഏകദേശം 1000 കോടി രൂപയുടെ റോഡ് വീതി കൂട്ടൽ പദ്ധതികൾക്ക് പ്രധാനമന്ത്രി തറക്കല്ലിടും
മേഖലയിലെ കണക്റ്റിവിറ്റിക്കും മതപരമായ ടൂറിസത്തിനും ഉത്തേജനം നൽകുന്ന പദ്ധതികൾ
പ്രധാനമന്ത്രി ശ്രീ നരേന്ദ്ര മോദി 2022 ഒക്ടോബർ 21 ന് ഉത്തരാഖണ്ഡ് സന്ദർശിക്കും. കേദാർനാഥിൽ രാവിലെ 8:30 ന് അദ്ദേഹം ശ്രീ കേദാർനാഥ് ക്ഷേത്രത്തിൽ ദർശനവും പൂജയും നടത്തും. രാവിലെ 9 മണിക്ക് പ്രധാനമന്ത്രി കേദാർനാഥ് റോപ്വേ പദ്ധതിയുടെ തറക്കല്ലിടും. തുടർന്ന് ആദിഗുരു ശങ്കരാചാര്യ സമാധിസ്ഥലം സന്ദർശിക്കും. ഏകദേശം 9:25 ന് പ്രധാനമന്ത്രി മന്ദാകിനി അസ്തപഥ്, സരസ്വതി അസ്തപഥ് എന്നിവിടങ്ങളിലെ വികസന പ്രവർത്തനങ്ങളുടെ പുരോഗതി അവലോകനം ചെയ്യും.
അതിനുശേഷം, പ്രധാനമന്ത്രി ബദരീനാഥിൽ എത്തിച്ചേരും, അവിടെ രാവിലെ 11:30 ന് പ്രധാനമന്ത്രി ശ്രീ ബദരീനാഥ് ക്ഷേത്രത്തിൽ ദർശനവും പൂജയും നടത്തും. ഉച്ചയ്ക്ക് 12 മണിക്ക് അദ്ദേഹം നദീതീരത്തിന്റെ വികസന പ്രവർത്തനങ്ങളുടെ പുരോഗതി അവലോകനം ചെയ്യും, തുടർന്ന് 12.30 ന് മന ഗ്രാമത്തിൽ റോഡ്, റോപ്പ് വേ പദ്ധതികളുടെ തറക്കല്ലിടൽ എന്നിവ നടത്തും. അതിനുശേഷം, ഉച്ചയ്ക്ക് രണ്ടിന് അറൈവൽ പ്ലാസയുടെയും തടാകങ്ങളുടെയും വികസന പ്രവർത്തനങ്ങളുടെ പുരോഗതി അദ്ദേഹം അവലോകനം ചെയ്യും.
കേദാർനാഥിലെ റോപ്പ്വേ ഏകദേശം 9.7 കിലോമീറ്റർ നീളവും ഗൗരികുണ്ഡിനെ കേദാർനാഥുമായി ബന്ധിപ്പിക്കുകയും ചെയ്യും, ഇത് രണ്ട് സ്ഥലങ്ങൾക്കുമിടയിലുള്ള യാത്രാ സമയം ഇപ്പോൾ 6-7 മണിക്കൂറിൽ നിന്ന് 30 മിനിറ്റായി കുറയ്ക്കുന്നു. ഹേമകുണ്ഡ് റോപ്പ് വേ ഗോവിന്ദ്ഘട്ടിനെ ഹേമകുണ്ഡ് സാഹിബുമായി ബന്ധിപ്പിക്കും. ഇത് ഏകദേശം 12.4 കിലോമീറ്റർ ദൈർഘ്യമുള്ളതായിരിക്കും, ഇത് ഒരു ദിവസത്തിൽ കൂടുതൽ യാത്രാ സമയം 45 മിനിറ്റായി കുറയ്ക്കും. വാലി ഓഫ് ഫ്ളവേഴ്സ് നാഷണൽ പാർക്കിന്റെ കവാടമായ ഗംഗേറിയയെയും ഈ റോപ്പ്വേ ബന്ധിപ്പിക്കും.
ഏകദേശം 2430 കോടി രൂപ ചെലവിൽ വികസിപ്പിക്കുന്ന റോപ്വേകൾ സുരക്ഷിതവും സുസ്ഥിരവുമായ ഗതാഗത മാർഗ്ഗം പ്രദാനം ചെയ്യുന്ന പരിസ്ഥിതി സൗഹൃദ ഗതാഗത മാർഗമാണ്. ഈ പ്രധാന അടിസ്ഥാന സൗകര്യ വികസനം മതപരമായ വിനോദസഞ്ചാരത്തിന് ഉത്തേജനം നൽകും, ഇത് മേഖലയിലെ സാമ്പത്തിക വികസനത്തിന് ഒരു കുതിപ്പ് നൽകുകയും ഒന്നിലധികം തൊഴിലവസരങ്ങൾ സൃഷ്ടിക്കുകയും ചെയ്യും.
1000 കോടി രൂപയുടെ റോഡ് വീതി കൂട്ടൽ പദ്ധതികളുടെ തറക്കല്ലിടലും സന്ദർശനത്തിൽ നടക്കും. രണ്ട് റോഡ് വീതി കൂട്ടൽ പദ്ധതികൾ - മന മുതൽ മന ചുരം വരെയും , ജോഷിമഠിൽ നിന്ന് മലരി വരെയും  - നമ്മുടെ അതിർത്തി പ്രദേശങ്ങളിലേക്ക് എല്ലാ കാലാവസ്ഥയിലും റോഡ് കണക്റ്റിവിറ്റി നൽകുന്നതിനുള്ള മറ്റൊരു ചുവടുവയ്പ്പായിരിക്കും. കണക്റ്റിവിറ്റി വർദ്ധിപ്പിക്കുന്നതിനു പുറമേ, ഈ പദ്ധതികൾ തന്ത്രപരമായ വീക്ഷണകോണിൽ നിന്നും പ്രയോജനകരമാണെന്ന് തെളിയിക്കും.
കേദാർനാഥും ബദരീനാഥും ഏറ്റവും പ്രധാനപ്പെട്ട ഹൈന്ദവ ആരാധനാലയങ്ങളിൽ ഒന്നാണ്. ആദരണീയമായ സിഖ് തീർത്ഥാടന കേന്ദ്രങ്ങളിലൊന്നായ ഹേമകുണ്ഡ് സാഹിബിനും ഈ പ്രദേശം പേരുകേട്ടതാണ്. മതപരമായ പ്രാധാന്യമുള്ള സ്ഥലങ്ങളിലെ പ്രവേശനം സുഗമമാക്കുന്നതിനും അടിസ്ഥാന അടിസ്ഥാന സൗകര്യങ്ങൾ മെച്ചപ്പെടുത്തുന്നതിനുമുള്ള പ്രധാനമന്ത്രിയുടെ പ്രതിബദ്ധതയാണ് ഏറ്റെടുത്തു കൊണ്ടിരിക്കുന്ന കണക്ടിവിറ്റി പദ്ധതികൾ കാണിക്കുന്നത്.
--ND--
(
പ്രധാനമന്ത്രിയുടെ ഓഫീസ്
ജാർഖണ്ഡിലെ ഹസാരിബാഗിലെ ബസ് അപകടത്തിൽ പ്രധാനമന്ത്രിയുടെ അനുശോചനം
ജാർഖണ്ഡിലെ ഹസാരിബാഗ് ജില്ലയിലുണ്ടായ ബസ് അപകടത്തിലെ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. അപകടത്തിൽ പരിക്കേറ്റവർ എത്രയും വേഗം സുഖം പ്രാപിക്കട്ടെയെന്നും അദ്ദേഹം പ്രാർത്ഥിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
"ജാർഖണ്ഡിലെ ഹസാരിബാഗ് ജില്ലയിലുണ്ടായ ബസ് അപകടത്തിലെ ജീവഹാനിയിൽ വേദനിക്കുന്നു . ഈ ദുരന്ത വേളയിൽ എന്റെ ചിന്തകൾ ദുഃഖിതരായ കുടുംബങ്ങൾക്കൊപ്പമാണ്. പരിക്കേറ്റവർ ഉടൻ സുഖം പ്രാപിക്കട്ടെയെന്ന് പ്രാർത്ഥിക്കുന്നു: പ്രധാനമന്ത്രി നരേന്ദ്രമോദി"
--ND--
(Anguished by the loss of lives in the bus accident in Hazaribagh district, Jharkhand. In this tragic hour, my thoughts are with the bereaved families. Praying that the injured recover soon: PM @narendramodi
— PMO India  September 17, 2022
പ്രധാനമന്ത്രിയുടെ ഓഫീസ്
വാരാണസിയില് നടക്കുന്ന ജി20 സാംസ്കാരിക മന്ത്രിമാരുടെ യോഗത്തിലെ പ്രതിനിധികള്ക്കുള്ള ആദരസൂചകമായി അവതരിപ്പിച്ച 'സൂര് വസുധ'യെ പ്രധാനമന്ത്രി പ്രശംസിച്ചു
വാരാണസിയില് നടക്കുന്ന ജി 20 സാംസ്കാരിക മന്ത്രിമാരുടെ യോഗത്തിലെ പ്രതിനിധികള്ക്കുള്ള ബഹുമാനാര്ത്ഥം അവതരിപ്പിച്ച സംഗീത വിസ്മയമായ 'സൂര് വസുധ'യെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു.
ജി20 അംഗരാജ്യങ്ങള് ക്ഷണിതരാജ്യങ്ങള് എന്നിവിടങ്ങളിലെ 29 രാജ്യങ്ങളില് നിന്നുമുള്ള സംഗീതജ്ഞരാണ് ഓര്ക്കസ്ട്രയില് ഉണ്ടായിരുന്നത്. തങ്ങളുടെ മാതൃഭാഷയില് പാടിയ ഗായകരും വൈവിദ്ധ്യമാര്ന്ന ഉപകരണങ്ങളും ചേര്ന്ന് ഇതിലൂടെ സംഗീത പാരമ്പര്യങ്ങളെ ആഘോഷിച്ചു. ഓര്ക്കസ്ട്രയുടെ മോഹിപ്പിക്കുന്ന ഈണങ്ങള് ലോകം ഒരു കുടുംബമാണ് എന്ന ''വസുധൈവ കുടുംബക''ത്തിന്റെ ചൈതന്യം ഉള്ക്കൊള്ളുന്നതായിരുന്നു.
''വസുധൈവ കുടുംബകത്തിന്റെ സന്ദേശം ഉയര്ത്തിക്കാട്ടുന്നതിനുള്ള ഒരു മഹത്തായ മാര്ഗ്ഗം, അതും കാശി എന്ന നിത്യനഗരത്തില് നിന്ന്!''
കേന്ദ്ര സാംസ്കാരിക, വിനോദസഞ്ചാര വടക്കുകിഴക്കന് സംസ്ഥാന വികസന  മന്ത്രിയുമായ ശ്രീ ജി. കൃഷ്ണറെഡ്ഡിയുടെ എക്സ് ത്രെഡിന് മറുപടിയായി, പ്രധാനമന്ത്രി ഒരു എക്സ് പോസ്റ്റില് പറഞ്ഞു;
ND
(
പ്രധാനമന്ത്രിയുടെ ഓഫീസ്
പ്രമുഖ ഈജിപ്ഷ്യൻ യോഗാ പരിശീലകരായ ശ്രീമതി റീം ജബാക്ക്, മിസ് നദ അഡെൽ എന്നിവരുമായി പ്രധാനമന്ത്രി കൂടിക്കാഴ്ച നടത്തി
പ്രധാനമന്ത്രി ശ്രീ നരേന്ദ്ര മോദി 2023 ജൂൺ 24 ന് കെയ്റോയിൽ വെച്ച് രണ്ട് പ്രമുഖ യുവ യോഗ പരിശീലകരായ മിസ്. റീം ജബാക്ക്, മിസ്. നാദ അഡെൽ എന്നിവരുമായി കൂടിക്കാഴ്ച നടത്തി.
യോഗയോടുള്ള അവരുടെ പ്രതിബദ്ധതയെ പ്രധാനമന്ത്രി പ്രശംസിക്കുകയും ഇന്ത്യ സന്ദർശിക്കാൻ അവരെ പ്രോത്സാഹിപ്പിക്കുകയും ചെയ്തു. ഈജിപ്തിൽ യോഗയോടുള്ള വലിയ ആവേശം അവർ പ്രധാനമന്ത്രിയെ അറിയിച്ചു.
ND
(
പ്രധാനമന്ത്രിയുടെ ഓഫീസ്
അധികാരത്തിൽ ആദ്യവർഷം പൂർത്തിയാക്കിയ രാഷ്ട്രപതിയെ പ്രധാനമന്ത്രി അഭിനന്ദിച്ചു
അധികാരത്തിൽ ആദ്യ വർഷം പൂർത്തിയാക്കിയ രാഷ്ട്രപതി ശ്രീമതി ദ്രൗപദി മുർമുവിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
രാഷ്ട്രപതിയുടെ ട്വീറ്റ് പങ്കുവച്ചു പ്രധാനമന്ത്രി ട്വിറ്ററിൽ കുറിച്ചതിങ്ങനെ:
“അധികാരത്തിൽ ആദ്യവർഷം പൂർത്തിയാക്കിയ രാഷ്ട്രപതിജിക്ക് അഭിനന്ദനങ്ങൾ! പൊതുസേവനത്തോടുള്ള അവരുടെ അശ്രാന്തമായ അർപ്പണബോധവും പുരോഗതിക്കുവേണ്ടിയുള്ള അശ്രാന്ത പരിശ്രമവും വളരെയേറെ പ്രചോദനകരമാണ്. അവരുടെ വിവിധ നേട്ടങ്ങൾ അവരുടെ നേതൃത്വത്തിന്റെ വ്യക്തമായ സ്വാധീനത്തെ പ്രതിഫലിപ്പിക്കുന്നു.”
Congratulations to Rashtrapati Ji on her first year in office! Her tireless dedication to public service and relentless pursuit of progress are extremely motivating. Her various accomplishments reflect the tangible impact of her leadership. https://t.co/AefRDvVmJF
— Narendra Modi  July 25, 2023
വിനോദസഞ്ചാര മന്ത്രാലയം
ഐ.റ്റി.ഡി.സിയും മൊറോക്കോയും തമ്മില് ടൂറിസം സഹകരണത്തിനുള്ള ധാരണാപത്രം ഒപ്പുവെച്ചു
ടൂറിസം മേഖലയിലെ സഹകരണം ശക്തിപ്പെടുത്തുന്നതിനായി കേന്ദ്ര ടൂറിസം മന്ത്രാലയത്തിനു കീഴിലുള്ള പൊതുമേഖലാ സ്ഥാപനമായ ഇന്ത്യ ടൂറിസം ഡെവലപ്മെന്റ് കോര്പറേഷന് ലിമിറ്റഡും  മൊറോക്കന് ഏജന്സി ഫോര് ടൂറിസം ഡെവലപ്മെന്റും തമ്മില് ധാരണാപത്രം ഒപ്പുവെച്ചു.
ടൂറിസം മേഖലയിലെ സഹകരണംശക്തിപ്പെടുത്തുന്നതിനായിഇന്ത്യ ടൂറിസം ഡെവലപ്മെന്റ്കോര്പറേഷന് ലിമിറ്റഡും  മൊറോക്കന് ഏജന്സി ഫോര്ടൂറിസം ഡെവലപ്മെന്റും തമ്മില് കേന്ദ്ര ടൂറിസം സഹമന്ത്രി  ശ്രീ. അല്ഫോണ്സ് കണ്ണന്താനം, മൊറോക്കോടൂറിസം മന്ത്രി ശ്രീ. മുഹമ്മദ് സാജിദ് എന്നിവരുടെ സാന്നിദ്ധ്യത്തില് ധാരണാപത്രം ഒപ്പുവെക്കുന്നു.
ടൂറിസം ഉല്പ്പന്നങ്ങള് വികസിപ്പിക്കുന്നതിലെയും എഞ്ചിനീയറിംഗിലെയും വൈദഗ്ധ്യം പരസ്പരം പങ്കുവെക്കുന്നതിന് ഈ ധാരണാപത്രം ലക്ഷ്യമിടുന്നു. ടൂറിസം ഉല്പ്പന്നങ്ങളിലെ പുതിയ പ്രവണതകള്, സാങ്കേതിക വിദ്യ, നവീന ഉല്പ്പന്നങ്ങള് വികസിപ്പിക്കല്, നിക്ഷേപകരുടെയും വിനോദസഞ്ചാരികളുടേയും ആവശ്യങ്ങള്ക്കും പ്രതീക്ഷകള്ക്കുമനുസരിച്ച് വിപണി/സാധ്യതാ പഠനങ്ങള് സംഘടിപ്പിക്കല്, ടൂറിസം മേഖലയിലെ ഇരു രാജ്യങ്ങളിലെയും നിക്ഷേപകരുടെ വിവരങ്ങള് കൈമാറുന്നതിനു പുറമെ, അടിസ്ഥാനമേഖലയിലെ പദ്ധതികള്ക്ക് രൂപം നല്കുന്നതിലെ വൈദഗ്ധ്യം എന്നിവ പരസ്പരം പങ്കുവെക്കുന്നതിനും ധാരണാപത്രം സഹായിക്കും. ഇരു രാജ്യങ്ങള്ക്കും പരസ്പരം പ്രയോജനപ്പെടുംവിധം ടൂറിസം നിക്ഷേപ പരിപാടികള്, സാമ്പത്തിക ദൗത്യങ്ങള് എന്നിവ പ്രോതാസാഹിപ്പിക്കുന്നതിനും ധാരണാപത്രം ലക്ഷ്യമിടുന്നു.
കേന്ദ്ര ടൂറിസം സഹമന്ത്രി  ശ്രീ. അല്ഫോണ്സ് കണ്ണന്താനം, മൊറോക്കോ ടൂറിസം മന്ത്രി മുഹമ്മദ് സാജിദ് എന്നിവരുടെ സാന്നിദ്ധ്യത്തില് ന്യൂഡല്ഹിയിലാണ് ധാരണാപത്രം ഒപ്പുവെച്ചത്.
ഐ.റ്റി.ഡി.സി ചെയര്മാനും മാനേജിംഗ് ഡയറക്ടറുമായ കുമാരി രണ്വീര് കൗര്, കേന്ദ്ര ടൂറിസം സെക്രട്ടറി ശ്രീമതി. രശ്മി വര്മ്മ തുടങ്ങിയവര് ചടങ്ങില് സന്നിഹിതരായിരുന്നു.
AM/MRD
(Visitor Counter : 44
പ്രധാനമന്ത്രിയുടെ ഓഫീസ്
അന്താരാഷ്ട്ര വനിതാ ദിനത്തിൽ പ്രധാനമന്ത്രി നാരി ശക്തിക്ക് ആദരം അർപ്പിച്ചു
അന്താരാഷ്ട്ര വനിതാ ദിനത്തിൽ നാരീ ശക്തിയുടെ നേട്ടങ്ങൾക്ക് പ്രധാനമന്ത്രി ശ്രീ നരേന്ദ്ര മോദി ആദരം അർപ്പിച്ചു .
പ്രധാനമന്ത്രി ട്വീറ്റ് ചെയ്തു:
“അന്താരാഷ്ട്ര വനിതാ ദിനത്തിൽ, നമ്മുടെ നാരീ ശക്തിയുടെ നേട്ടങ്ങൾക്ക് ആദരം അർപ്പിക്കുന്നു . ഇന്ത്യയുടെ പുരോഗതിയിൽ സ്ത്രീകളുടെ പങ്ക് ഞങ്ങൾ വളരെയധികം വിലമതിക്കുന്നു. കൂടുതൽ സ്ത്രീശാക്തീകരണത്തിനായി ഞങ്ങളുടെ ഗവണ്മെന്റ് പ്രവർത്തിക്കും."
Shri Modi also shared a compilation of women achievers whose life journeys were chronicled in Mann Ki Baat.
-ND-
(
പ്രധാനമന്ത്രിയുടെ ഓഫീസ്
ഇന്ത്യയും ജപ്പാനും തമ്മിലുള്ള ഊർജസ്വലമായ ബന്ധത്തെക്കുറിച്ചുള്ള പ്രധാനമന്ത്രിയുടെ ലേഖനം
പ്രധാനമന്ത്രി ശ്രീ നരേന്ദ്ര മോദി ഒരു പ്രാദേശിക ജാപ്പനീസ് പത്രത്തിൽ ഒരു ലേഖനം എഴുതിയിട്ടുണ്ട്. ജപ്പാനിൽ ഔദ്യോഗിക സന്ദർശനത്തിലാണ് ശ്രീ. മോദി.
പ്രധാനമന്ത്രി ട്വീറ്റ് ചെയ്തു :
"ഇന്ത്യയും ജപ്പാനും തമ്മിലുള്ള ഊർജസ്വലമായ ബന്ധത്തെക്കുറിച്ച് ഒരു കുറിപ്പ് എഴുതി. ഞങ്ങളുടേത് സമാധാനത്തിനും സ്ഥിരതയ്ക്കും സമൃദ്ധിക്കും വേണ്ടിയുള്ള പങ്കാളിത്തമാണ്. മഹത്തായ 70 വർഷങ്ങൾ പൂർത്തിയാക്കുന്ന ഞങ്ങളുടെ പ്രത്യേക സൗഹൃദത്തിന്റെ യാത്ര ഞാൻ പിന്തുടരുന്നു. "
"കോവിഡിന് ശേഷമുള്ള ലോകത്ത് ഇന്ത്യ-ജപ്പാൻ ഉറ്റ സഹകരണം അത്യന്താപേക്ഷിതമാണ്. നമ്മുടെ രാജ്യങ്ങൾ ജനാധിപത്യ മൂല്യങ്ങളിൽ ഉറച്ച് പ്രതിജ്ഞാബദ്ധരാണ്. സുസ്ഥിരവും സുരക്ഷിതവുമായ ഇന്തോ-പസഫിക് മേഖലയുടെ പ്രധാന സ്തംഭങ്ങളാണ് ഇന്ത്യയും ജപ്പാനും . വിവിധ ബഹുമുഖ ഫോറങ്ങളിലും നാം ഇത് പോലെ അടുത്ത് പ്രവർത്തിക്കുന്നതിൽ എനിക്ക് സന്തോഷമുണ്ട്."
"ഗുജറാത്ത് മുഖ്യമന്ത്രിയായിരുന്ന കാലം മുതൽ എനിക്ക് ജാപ്പനീസ് ജനതയുമായി പതിവായി ഇടപഴകാനുള്ള അവസരം ലഭിച്ചിട്ടുണ്ട് . ജപ്പാന്റെ വികസന മുന്നേറ്റങ്ങൾ എല്ലായ്പ്പോഴും പ്രശംസനീയമാണ്. അടിസ്ഥാന സൗകര്യങ്ങൾ, സാങ്കേതികവിദ്യ, നവീകരണം, സ്റ്റാർട്ടപ്പുകൾ എന്നിവയും അതിലേറെയും ഉൾപ്പെടെയുള്ള പ്രധാന മേഖലകളിൽ ജപ്പാൻ ഇന്ത്യയെ പങ്കാളിയാക്കുന്നു."
ധനകാര്യ മന്ത്രാലയം
35,000 കോടി രൂപയിലേറെ വരുന്ന വ്യാജ ITC-കൾ ഉൾപ്പെട്ട എണ്ണായിരത്തോളം കേസുകൾ 2020 -21 സാമ്പത്തിക വർഷത്തിൽ സി ജി എസ് ടി സോണുകളും, ഡയറക്ടറേറ്റ് ജനറൽ ഓഫ് ജി എസ് ടി ഇന്റലിജൻസും രജിസ്റ്റർ ചെയ്തു
ന്യൂഡൽഹി, ജൂലൈ 13, 2021
ചരക്ക് സേവന നികുതി സംവിധാനത്തിന് കീഴിൽ വരുന്ന ഇന്പുട്ട് ടാക്സ് ക്രെഡിറ്റിന്റെ ബെനിഫിഷൽ വ്യവസ്ഥയുടെ ദുരുപയോഗം എന്നത്, GST നിയമത്തിന് കീഴിൽ നടക്കുന്ന നികുതിവെട്ടിപ്പുകൾക്കുള്ള ഒരു പ്രധാന മാർഗമാണ്.
ജി എസ് ടി സംവിധാനം നിലവിൽ വന്നത് മുതൽ തന്നെ സെൻട്രൽ ബോർഡ് ഓഫ് ഇൻഡയറക്ട് ടാക്സസ് ആൻഡ് കസ്റ്റംസ് -ന്റെ വിഭാഗങ്ങൾ തുടർച്ചയായി ഇത്തരം കേസുകൾ തിരിച്ചറിയുന്നുമുണ്ട്.
35,000 കോടി രൂപയിലേറെ വരുന്ന വ്യാജ ITC-കൾ ഉൾപ്പെട്ട എണ്ണായിരത്തോളം കേസുകളാണ് 2020-21 സാമ്പത്തിക വർഷത്തിൽ സി ജി എസ് ടി സോണുകളും, ഡയറക്ടറേറ്റ് ജനറൽ ഓഫ് ജി എസ് ടി ഇന്റലിജൻസും രജിസ്റ്റർ ചെയ്തത്. 426 പേരാണ് ഇതേതുടർന്ന് അറസ്റ്റിലായത്. ഇവരിൽ ചാർട്ടേഡ് അക്കൗണ്ടന്റ്മാർ, അഭിഭാഷകർ, ഗുണഭോക്താക്കൾ, ഡയറക്ടർമാർ തുടങ്ങിയ 14 പേരും ഉൾപ്പെടുന്നു.
വ്യാജ ഇന്പുട്ട് ടാക്സ് ക്രെഡിറ്റ്കളുടെ ഉയർന്ന ഉപയോഗം പരിഗണിച്ച് 2020 നവംബർ 9 മുതൽ വ്യാജ ജി എസ് ടി ഇൻവോയ്സിനു എതിരായ ഒരു ദേശീയതല സ്പെഷ്യൽ ഡ്രൈവിനു തുടക്കം കുറിച്ചിരുന്നു. ഇത് ഇപ്പോഴും തുടരുന്നുണ്ട്.
ഡയറക്ടറേറ്റ് ജനറൽ ഓഫ് ജി എസ് ടി ഇന്റലിജൻസ്, CBIC യ്ക്ക് കീഴിലുള്ള സി ജി എസ് ടി സോണുകൾ എന്നിവ നടപ്പ് സാമ്പത്തിക വർഷം, 1200-ഓളം സ്ഥാപനങ്ങൾ ഉൾപ്പെട്ട 500-ലേറെ കേസുകൾ രജിസ്റ്റർ ചെയ്യുകയും 24 പേരെ അറസ്റ്റ് ചെയ്യുകയും ചെയ്തു.
വ്യാജ പ്രവർത്തനങ്ങളിൽ ഏർപ്പെടുന്നവരെ പിടികൂടുന്നതിനായി വിവരസാങ്കേതികവിദ്യയുടെ നൂതന സങ്കേതങ്ങൾ, ഡിജിറ്റൽ തെളിവുകൾ എന്നിവയ്ക്കുപുറമേ മറ്റ് സർക്കാർ വകുപ്പുകളിലെ വിവരങ്ങളും സിബിഐസി ഉദ്യോഗസ്ഥർ ഉപയോഗിക്കുന്നുണ്ട്.
നിലവിലെ നിയമത്തിന്റെ നടപടിക്രമങ്ങളിലും, നിയമവ്യവസ്ഥകളിലും കൊണ്ടുവന്ന മാറ്റങ്ങൾക്കൊപ്പം ദേശീയതല ഡ്രൈവും, മികച്ച വരുമാന ശേഖരണത്തിന് ഒപ്പം ബന്ധപ്പെട്ട നിയമങ്ങളുടെ മികച്ച അനുസരണത്തിനും വഴി തുറന്നിട്ടുണ്ട്.
RRTN/SKY
(Visitor Counter : 209
മന്ത്രിസഭ
ഭൂവിജ്ഞാനീയ മേഖലയിലെ സഹകരണം സംബന്ധിച്ച് ഇന്ത്യയും അമേരിക്കയും തമ്മിലുള്ള ധാരണാപത്രത്തിന് കേന്ദ്ര മന്ത്രിസഭ അംഗീകാരം നൽകി
കിഴക്കൻ ഹിമാലയ ഭൂഘടനയിലെ വ്യതിയാനവും ലഡാഖ് പ്ലൂട്ടോൺ ശിലകളും സംബന്ധിച്ച ഭൂമിശാസ്ത്രപരമായ അറിവ് നേടുന്നതിൽ ആക്കം കൂട്ടും
പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം ജിയോളജിക്കൽ സർവേ ഓഫ് ഇന്ത്യ , ഖനി മന്ത്രാലയം, അമേരിക്കയിലെ ഫ്ലോറിഡ ഇന്റർനാഷണൽ യൂണിവേഴ്സിറ്റി എന്നിവ തമ്മിലുള്ള സഹകരണം സംബന്ധിച്ച ധാരണാപത്രം ഒപ്പിടുന്നതിനു അനുമതി നൽകി.
രണ്ട് പങ്കാളികളും തമ്മിലുള്ള സഹകരണത്തിനായി കണ്ടത്തിയ മേഖലകൾ ഇപ്രകാരമാണ് :
എ. ഇന്ത്യ-ഏഷ്യ ഭൂഗർഭ സംഘട്ടന അതിർത്തിയിലെ മാഗ്മ പ്രവാഹത്തിന് ശേഷമുള്ള ഫലക, ഭൗമ പരിസ്ഥിതിയെക്കുറിച്ച് ഗവേഷണം, ഈ മേഖലയുടെ ഭൂവിജ്ഞാനീയ അറിവുകളുടെ വികസനം, കിഴക്കൻ ഹിമാലയ ഭൂഗർഭ ഘടനയിലെ വ്യതിയാനം സംബന്ധിച്ച ഭൗമ ചരിത്രം
ബി. ഫലക സംഘട്ടനങ്ങളിലൂടെ ഉണ്ടാകുന്ന മാഗ്മാറ്റിക് ബെൽറ്റ്  കളുടെ പ്രാദേശിക ഭൂവിജ്ഞാനീയ, ഭൗമ രാസ, പെട്രോളജിക്കൽ, മൾട്ടി-ഐസോടോപിക് പഠന മേഖലകളിൽ സഹകരണ പദ്ധതികൾ വികസിപ്പിക്കുക ,
സി. സാങ്കേതികവിദ്യയും ഭൂമിശാസ്ത്രപരമായ ഡാറ്റയും സംബന്ധിച്ച വിവരങ്ങളുടെ കൈമാറ്റം.
ഡി ധാരണാ പത്രത്തിൽ ഏർപ്പെട്ടിട്ടുള്ള കക്ഷികൾ തീരുമാനിക്കേണ്ട പരസ്പര താൽപ്പര്യമുള്ള മറ്റ് മേഖലകൾ.
പ്രയോജനങ്ങൾ:
ഭൂവിജ്ഞാനീയ രംഗത്ത് ജിയോളജിക്കൽ സർവേ ഓഫ് ഇന്ത്യയും ,ഫ്ലോറിഡ ഇന്റർനാഷണൽ യൂണിവേഴ്സിറ്റിയും തമ്മിലുള്ള സഹകരണത്തിന് ധാരണാപത്രം വ്യവസ്ഥാപിത സംവിധാനമൊരുക്കും
ലക്ഷ്യങ്ങൾ:
ഭൂ ഫലക സംഘട്ടന അതിർത്തികളിൽ, പ്രത്യേകിച്ചും ഇന്ത്യ-ഏഷ്യ മേഖലകളിൽ, സംഘർഷാനന്തര മാഗ്മാ പ്രവാഹത്തിന്റെ ഭൗമശാസ്ത്രപരമായ പരിതസ്ഥിതി മനസ്സിലാക്കുകയും, ഇതു സംബന്ധിച്ച പൊതുവായ ഒരു മാതൃക നിർമ്മിക്കുകയുമാണ് ഇതിലൂടെ പ്രധാനമായും ലക്ഷ്യമിടുന്നത് . കിഴക്കൻ ഹിമാലയ ഭൂഗർഭ ഘടനയിലെ വ്യതിയാനം സംബന്ധിച്ച ഭൗമ ചരിത്രം, ഫലക നീക്കം എന്നിവ മനസ്സിലാക്കൽ,ഫലക സംഘട്ടനങ്ങളിലൂടെ ഉണ്ടാകുന്ന മാഗ്മാറ്റിക് ബെൽറ്റ്  കളുടെ പ്രാദേശിക ഭൂവിജ്ഞാനീയ, ഭൗമ രാസ, പെട്രോളജിക്കൽ, മൾട്ടി-ഐസോടോപിക് പഠന മേഖലകളിൽ സഹകരണ പദ്ധതികൾ വികസിപ്പിക്കൽ എന്നിവയും ധാരണപത്രം ലക്ഷ്യമിടുന്നു.